ועדת הכנסת, כנסת 25, פרוטוקול מספר 50, 2023-05-29 00:00

אופיר כץ: צוהריים טובים, אני מתכבד לפתוח את ישיבת ועדת הכנסת, היום 29 במאי 2023, ישיבה מס' 50

אופיר כץ:  הסעיף הראשון בסדר-היום: בקשת חברת הכנסת קטי שטרית להעברת הצעות החוק הבאות, מוועדת העבודה והרווחה לוועדת הבריאות: הצעת חוק שימוש בזרע של נפטר לשם הולדה, התשפ"ג–2023 (פ/2867/25), של חברת הכנסת קטי קטרין שטרית

אופיר כץ:  והצעת חוק שימוש בזרע של נפטר לשם הולדה, התשפ"ג–2023 (פ/976), של חברת הכנסת מירב בן ארי

פנינה תמנו: לאן היא מבקשת להעביר?     

אופיר כץ: לבריאות, יש גם את המכתב שהיא שלחה

אופיר כץ:  מישהו רוצה להתייחס?     

ארבל אסטרחן: זו הצעה שהתחילה כבר בכנסת הקודמת

ארבל אסטרחן:  אומנם לא זו כי אי-אפשר להחיל רציפות, אבל היא כבר עברה קריאה ראשונה בכנסת הקודמת על ידי ח"כים שלא נבחרו או שמונו לשרים

אופיר כץ: שהם כבר לא ח"כים

יצחק קרויזר: נכון

יצחק קרויזר:  בכנסת הקודמת זה התחיל בוועדת העבודה כי זה התחיל כתיקון לחוק משפחות חיילים, נושא של שיקום משפחות שכולות

יצחק קרויזר:  לכן זה היה בוועדת העבודה שזה התחום שלה

יצחק קרויזר:  אבל זה עבר איזשהו שינוי בנוסח ולכן משפטית – יש עדיין היבטים רווחתיים אבל יש פה גם היבטים רפואיים

פנינה תמנו: לא משנה אם זו תהיה רווחה או בריאות, אין מה להתנגד

אופיר כץ: עוד מישהו רוצה להתייחס? אם כך נעבור להצבעה

אופיר כץ:  מי בעד הבקשה להעביר את שתי ההצעות לוועדת הבריאות?     

אופיר כץ: אושרה

אופיר כץ: מאושר פה אחד

אופיר כץ: סעיף ב': בקשת יושב-ראש ועדת העבודה והרווחה להעברת הצעת חוק שירות רווחה (זכויות נשים ששהו במקלט לנשים מוכות) (תיקון – העלאת סכום מענק ההסתגלות ושינוי מועד תשלומו), התשפ"ג–2023 (פ/2908/25), של חה"כ פנינה תמנו וקבוצת חברי הכנסת, מהוועדה לקידום מעמד האישה ולשוויון מגדרי לוועדת העבודה והרווחה

פנינה תמנו: אשמח להגיד כמה מילים

אופיר כץ: אין לי ספק שתשמחי להגיד דברים

אופיר כץ:  ארבל

ארבל אסטרחן: 	עמדתנו: זו הצעה שמתאימה יותר לוועדת העבודה והרווחה

ארבל אסטרחן:  זה עבר מהמליאה לוועדה לקידום מעמד האישה, אבל החקיקה של החוק הזה נעשתה בוועדת העבודה; התוכן רווחתי; גם כל התיקונים נעשו בוועדת העבודה

ארבל אסטרחן:  זה קשור לנשים, זה לא בלתי קשור לוועדה לקידום מעמד האישה, אבל לעמדתנו זה מתאים יותר לוועדת העבודה והרווחה

אופיר כץ: תודה

אופיר כץ:  בבקשה

פנינה תמנו: אדוני היושב-ראש, היועצת המשפטית ארבל, כמובן, רק אומר: אני נאה דורש – נאה מקיים

פנינה תמנו:  על כן אקבל את חוות הדעת של הייעוץ המשפטי, אין לי גם עניין לקחת את עבודת ועדת הרווחה

פנינה תמנו:  המטרה הייתה באמת לזרז את החוק, כי יש היום הרבה מאוד נשים במקלטים שזקוקות למענק הזה

פנינה תמנו:  ברגע שנאשר את זה, ואנחנו יכולים לעשות את זה ממש מיידית, אותן נשים תזכינה

פנינה תמנו:  הייתה לי שיחה עם יושב-ראש הוועדה והוא אמר שהוא יזרז את זה

פנינה תמנו:  על כן אין לי התנגדות, אהיה גם בעד

פנינה תמנו:  לא גונבים שום דבר

אופיר כץ: זה הקדימון, כן

אופיר כץ:  אני מסכים איתך, אני סומך על יושב-ראש הוועדה, הוא חרוץ, יודע להעביר חוקים

אופיר כץ:  אם הוא נתן לך את מילתו אז אני בטוח שהחוק הזה יקודם במהרה

פנינה תמנו: בעזרת השם

פנינה תמנו:  ואני מקווה שנשים שיוצאות מהמקלט בשבוע הבא כבר יקבלו את המענק, כי יש תקציב מדינה

אופיר כץ: מבחינתי, גם כיו"ר קואליציה, כל מה שתצטרכו ממני לסדר-היום וכולי, אני לרשותכם

פנינה תמנו: תודה

אופיר כץ: 	אם כך, מי בעד ההצעה להעביר לעבודה ורווחה?     

אופיר כץ: אושרה

אופיר כץ: אושר פה אחד

פנינה תמנו: אבל עכשיו גם אתם תהיו בעד

פנינה תמנו:  << נושא >> פרק ד' (גז טבעי), רק סעיף 17(1) (בעניין הארכת תוקף רישון נתג"ז)  מתוך הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג–2023  [פוצלה לפי סעיף 84(ב) לתקנון],  מ/1612 << נושא >>        

אופיר כץ: ג

אופיר כץ:  בקשת יושבי-ראש ועדת הכלכלה והוועדה למיזמים ציבוריים להעברת הצעות חוק מוועדה לוועדה כמפורט להלן:     1

אופיר כץ:  להעביר את הצעת חוק לתיקון פקודת האגודות השיתופיות (מס' 12) (הרחבת תחולה לעניין ועדות קבלה ביישובים קהילתיים), התשפ"ב–2022 (כ/934), מוועדת הכלכלה לדיון בוועדה למיזמים ציבוריים

אופיר כץ:         2

אופיר כץ:  להעביר את פרק ד' (גז טבעי), רק סעיף 17(1) (בעניין הארכת תוקף רישון נתג"ז) מתוך הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג–2023 (מ/1612), מהוועדה למיזמים ציבוריים לדיון בוועדת הכלכלה

משה טור פז: אפשר להבין מה ההיגיון של ההחלפה?     

אופיר כץ: אוהד, אני מבין שזה בהסכמה שלך ושל - - -         

אוהד טל: בהסכמה

משה טור פז: ומה ההיגיון של ההחלפה? רק תסבירו לנו

אוהד טל: מה ההיגיון של ההחלפה? החלוקה של - - -     

משה טור פז: אין פה נושא

ארבל אסטרחן: לא, זה גם עניין של ההתאמה של הנושאים

ארבל אסטרחן:  הגז הטבעי זה נושא ששייך לוועדת הכלכלה, אין בעיה להעביר אותו לשם

ארבל אסטרחן:  פקודת האגודות השיתופיות זה נושא של הרחבת התחולה, אזורים שבהם אפשר לעשות ועדות קבלה

ארבל אסטרחן:  אגב, זו הצעה מהכנסת הקודמת שהוחל עליה דין רציפות בכנסת הזאת

ארבל אסטרחן:  האמת שמלכתחילה זה נושא של ועדת החוקה

משה טור פז: נכון, היא הייתה עסוקה בדברים הלא נכונים לכן העבירו אותה לאוהד

שרון ניר: בדיוק

שרון ניר:  למה זה לא בחוקה?     

ארבל אסטרחן: זה יהיה איפה שאתם תחליטו

אוהד טל: שרון, תפרגני

אוהד טל:  מה קרה?     

משה טור פז: אין לנו בעיה

משה טור פז: , אבל זו תשתית לאומית

שרון ניר: עוד פעם בחוקה עסוקים לקראת ההפיכה?     

ארבל אסטרחן: הגיע מכתב משותף משני יושבי-הראש

משה סעדה: כבר אמרתם - - - היה לכם קצת קשה בלי זה כמה שבועות - - -     

משה טור פז: לא, לא, אנחנו מעדיפים - - -     

שרון ניר: מתחילה ההפיכה - - -     

אוהד טל: אני אומר, בואו נחזיר, בואו נחזיר את הרפורמה לשולחן כדי שהם יתעסקו בדברים חשובים

משה טור פז: תגיד את זה לביבי, אין בעיה

משה סעדה: כדי שלא תהיו מודאגים, זה חוזר

משה סעדה:  זה חוזר, אל תדאגו

משה סעדה:  תתכוננו, תערכו

משה טור פז: בסדר, בסדר

שרון ניר: ראיתי

שרון ניר:  יש לכם חתימות, מרכז ליכוד

אופיר כץ: 	טוב, תודה

אופיר כץ:  ארבל, עוד משהו? אם כך, נעבור להצבעה

אופיר כץ:  מי בעד?     

אופיר כץ: אושרה

אופיר כץ: שבעה

אופיר כץ:  גם את ביסמוט? הקול של ביסמוט חשוב

אופיר כץ:  שבעה בעד, מי נגד?         

משה סעדה: זה קול Parle Français, זה לא קול רגיל

משה טור פז: שלא יגידו שלא סופרים אותו

אופיר כץ: מי נמנע? אין

אופיר כץ:  אם כך, הבקשה אושרה

אוהד טל: אנחנו מודים לכם

אופיר כץ: איזה שלך? ה', נכון?     

פנינה תמנו: כן

אופיר כץ: קביעת ועדות לדיון בהצעות החוק הבאות - -     

שרון ניר: גם ד' וגם ה' שלך, פנינה, גם ד' קשור

אופיר כץ: ד' ירד

שרון ניר: ירד? למה?     

אופיר כץ: - - 1

אופיר כץ:  הצעת חוק למניעת הטרדה מינית - -     

שרון ניר: רגע, למה ד' ירד?     

אופיר כץ: המציע משך

אופיר כץ: - - הצעת חוק למניעת הטרדה מינית (תיקון – החמרת ענישה בעבירות טרור לאומני), התשפ"ג–2023 (פ/2639/25), של חברי הכנסת לימור סון הר מלך ויצחק קרויזר

אופיר כץ:       2

אופיר כץ:  רגע, זה ביחד? אוקיי

אופיר כץ:  לימור או - - -     

יצחק קרויזר: אני פה

אופיר כץ: קרויזר, בבקשה

אופיר כץ:  היו לנו שיחות גם עם פנינה על העניין הזה, נאפשר לה

פנינה תמנו: קודם הלשכה המשפטית

פנינה תמנו:  אדוני היושב-ראש, עד עתה עשית שהייעוץ המשפטי – אדוני היושב-ראש, קודם ייעוץ משפטי

אופיר כץ: כן, אתן לה

אופיר כץ:  קודם ארבל, בבקשה ארבל

ארבל אסטרחן: החוק למניעת הטרדה מינית הוא חוק שנדון בוועדה לקידום מעמד האישה, ולכן זו המלצתנו

פנינה תמנו: לאורך השנים לא הייתה איזושהי חריגה מהסיפור הזה

ארבל אסטרחן: זה חוק שדנה בו הוועדה לקידום מעמד האישה

פנינה תמנו: תודה רבה

פנינה תמנו:  נאה דורש – נאה מקיים

ארבל אסטרחן: גם כשיש בו היבטים שהם לא קלאסיים

שרון ניר: הוועדה לקידום מעמד האישה

אופיר כץ: כן, אבל יש פה עוד משהו, בחוק הזה

פנינה תמנו: מה? אנחנו פחות במאבק נגד מחבלים

יצחק קרויזר: בחוק הזה ספציפית, מדובר - - -     

אופיר כץ: בואו נעשה סדר, פנינה קודם כול קרויזר ואחרי זה אני אאפשר לך

פנינה תמנו: אין לי בעיה, אם הוא רוצה

פנינה תמנו:  אולי הוא רוצה לענות לי, בגלל זה אני אומרת - - -     

יצחק קרויזר: 	שפנינה תדבר ואני אסכם

אופיר כץ: בבקשה, פנינה

פנינה תמנו: קודם כול, תודה רבה חבר הכנסת קרויזר

פנינה תמנו:  בבית הזה צריך בסוף גם לדעת לשמור על כבוד הכנסת, על תפקוד נכון של הכנסת ועל הממלכתיות

פנינה תמנו:  במובן מסוים נדמה שכל הכללים נפרצו

פנינה תמנו:  החוק הזה הוא קלאסי, אדוני היושב-ראש, נכון וראוי שהוועדה שתדון בו זו הוועדה לקידום מעמד האישה

פנינה תמנו:  אני באמת לא מצליחה להבין, אתם לא מסוגלים להתנהל גם בדברים המקצועיים ביותר, גם בדברים שבוערים

פנינה תמנו:  זה בכלל לא משנה קואליציה – אופוזיציה

פנינה תמנו:  אתם לא מסוגלים לראות את העניין עצמו אלא רק פוליטיקה

פנינה תמנו:  זו בעיה, זו פשוט בעיה רצינית

פנינה תמנו:      במה אתם דואגים יותר לפגיעות מין בנשים במאבק נגד הטרור? אני חושבת שאתה לא דואג יותר ממני

פנינה תמנו:  אם הייתם מביאים את החוק – אני אומרת לך יתרה מזאת, לוועדה שלי יש יותר זמן לזרז ולדון בחוק הזה – אתם הייתם המרוויחים העיקריים, אתה וחברת הכנסת סון הר מלך

פנינה תמנו:  השיקול הוא נטו שיקול פוליטי וזה חבל לי

פנינה תמנו:  אני חושבת שאתם יכולים לשקול את זה שנית

פנינה תמנו:  אני חושבת שגם אם כביכול אני יושבת-ראש מהאופוזיציה, אני לא חשודה באי-הוגנות כאשר מדובר בנושאים שהם ענייניים

פנינה תמנו:  אני מצפה מכם, יש עוד כמה דקות, תשנו את ההחלטה שלכם

פנינה תמנו:  זה לא לעניין, בטח כשאני בתוך הוועדה שלי עושה עבודת קודש עם הרבה מאוד מחברי הכנסת שמגיעים

מירב בן ארי: אני חייבת להגיד לך משהו על זה

מירב בן ארי:  החוק הזה במהות שלו, הסל הזה, חוקק ב-2016 על ידי ועל ידי זהבה גלאון, של סל שיקום ליוצאות מקלטים

אופיר כץ: איך הגענו למצב שאת מדברת על זה?     

מירב בן ארי: כי אני רוצה לחזק אותה ואני אסביר לך למה

אופיר כץ: אבל קודם קרויזר

פנינה תמנו: אתם מחלישים את הוועדה לקידום מעמד האישה, זו ועדה שהייתה לפנינו ותהיה אחרינו

מירב בן ארי: למה? אני רוצה לתת לך את העניין המקצועי

אופיר כץ: מירב, שנייה

מירב בן ארי: מה שפנינה עושה, היא מרחיבה את החוק

מירב בן ארי:  החוק במהות שלו, בכנסת העשרים, נדון בוועדה לקידום מעמד האישה

מירב בן ארי:  לכן באתי לחזק אותה, היא מרחיבה חוק שנדון אצלנו בכנסת העשרים

אופיר כץ: תודה

אופיר כץ:  לא, עכשיו קרויזר

פנינה תמנו: משפט אחד

פנינה תמנו:  האחריות שלכם – וזה לא משנה אם אתם בקואליציה כרגע ונמצאים בעמדת כוח או זה אנחנו באופוזיציה – היא לשמור על הוועדה הזאת מכל משמר

פנינה תמנו:  הוועדה לקידום מעמד האישה היא ועדה סופר חשובה, אסור לעקר ולסרס אותה

פנינה תמנו:  זה העתיד של הבנות שלך, זה העתיד של הילדות שלנו, של נשות ישראל

פנינה תמנו:  אני אומרת לך, זה שאתם לוקחים עכשיו את כל החוקים – הינה, אני קיבלתי את זה

פנינה תמנו:  כשזה לא חוק שלי, אהלן וסהלן, שיעבור למי שצריך

פנינה תמנו:  אבל בואו נשמור על איזשהם יחסים קונקרטיים-מקצועיים

שרון ניר: אני רוצה להוסיף, בבקשה

שרון ניר:  אני גם מבקשת להוסיף

אופיר כץ: קרויזר? בבקשה, שרון

שרון ניר: 	שיישמע אותנו, יכול להיות שהוא ישתכנע

שרון ניר:  אני גם מאמינה שהוא ישתכנע

אופיר כץ: טוב

שרון ניר: אני חושבת שצריך להסתכל גם על ההיסטוריה של החוק למניעת הטרדה מינית, לדעתי סביב שנת ה-2000

שרון ניר:  ציינו 20 שנה לחוק ממש לא מזמן, לפני כשנה

שרון ניר:  אני מזכירה לכולם שיוזמות החוק היו נשים, יעל דיין, מתוך הכרה שבאמת צריך לשיים את התופעה שנקראת הטרדה מינית ולטפל בזה

שרון ניר:  נושאת הדגל בעניין הזה זו יושבת-ראש הוועדה לקידום מעמד האישה

שרון ניר:  כל סוג שהוא של פגיעה בנשים והטרדה מינית, צריך להיות מטופל בוועדה לקידום מעמד האישה

שרון ניר:  לכן אני חושבת שברור שגם אם הולכים להרחבה, כל פגיעה בנשים נכון שתדון בוועדה לקידום מעמד האישה

שרון ניר:  צריך לתת לזה את המקום הנכון, אני חושבת שצריך להשאיר את זה בוועדה לקידום מעמד האישה ולהתעלות מעל פוליטיקה קטנה בעניין הזה

אופיר כץ: תודה

אופיר כץ:  בבקשה, חבר הכנסת אלקין

מירב בן ארי: רגע, זה ה' עכשיו?     

שרון ניר: כן, כן, אני שמתי לב כשדיברת

אופיר כץ: העיקר את מדברת

אופיר כץ:  את לא יודעת על איזה סעיף, העיקר, מדברת

מירב בן ארי: קודם כול, זה תמיד נחמד

אופיר כץ: היא לא יודעת איזה סעיף, העיקר מדברת

מירב בן ארי: באתי לחזק, הבנתי שכבר העברתם לה את החוק

מירב בן ארי:  העברתם לה? את ב'

שרון ניר: אנחנו בה'

שרון ניר:  את ב' הם העבירו

מירב בן ארי: החוק הב', לאן הוא עבר?     

אופיר כץ: דיברת על ב' בכלל?     

מירב בן ארי: ברור

מירב בן ארי:  לאן הוא עבר?     

זאב אלקין: אוקיי, זה אומר שמגיעה לה עוד פעם זכות דיבור

פנינה תמנו: - - - בהסכמה

מירב בן ארי: ועדת העבודה והרווחה?     

פנינה תמנו: בהסכמה, כדי שהם יבינו שאם זה שייך לזה וזה שייך לזה, אז זה שיילך לזה וזה שיבוא לפה

מירב בן ארי: תן לי כבר לדבר על ה'

אופיר כץ: כן, אלקין

זאב אלקין: ה1, אנחנו מדברים על ה1

זאב אלקין:  אני רוצה להציע לך פה, אדוני יושב-ראש הוועדה ויושב-ראש הקואליציה

זאב אלקין:  כאמור, כבר ציינה פה יושבת-ראש הוועדה לקידום מעמד האישה שהיא ויתרה על חוק רק לפני כמה רגעים, בהתאם להמלצה של הייעוץ המשפטי

מירב בן ארי: עכשיו, כן

זאב אלקין: פה ההמלצה של הייעוץ המשפטי היא הפוכה, היא שולחת את זה לוועדה לקידום מעמד האישה

זאב אלקין:  אבל אני רוצה להגיד לכם עוד משהו

זאב אלקין:  הרי אתה בעצמך, לא פעם ולא פעמיים, אומר שיש דברים שהם בעלי משמעות לאומית שכדאי שיבואו בהסכמה מרבית בין קואליציה לאופוזיציה

זאב אלקין:  יש פה הצעת חוק שהיא דוגמה לזה בדיוק

זאב אלקין:  יש פה יושבת-ראש ועדה מהאופוזיציה שרוצה לקדם אותה, ורוצה לקדם אותה בוועדה שלה שלא עמוסה יותר מדי בחקיקה

זאב אלקין:  לכן הצעת החוק גם תתקדם שם מהר

זאב אלקין:       במקום להפוך את זה לכביש חוצה קואליציה – אופוזיציה, אני מציע לך: לך איתה, היא תקדם את הצעת החוק, זה יחצה מחנות פה

זאב אלקין:  זה גם יזרז אחר-כך את העברת הצעת החוק במליאה, כי אתה יודע שכשיו"ר ועדה מהאופוזיציה מקדם את זה הוא גם ילחץ אחר כך להעביר את זה כמה שיותר מהר במליאה

זאב אלקין:  רק תרוויחו מזה כקואליציה

אופיר כץ: מה אתה אומר לי בעצם? אם פנינה תנהל את הוועדה אנחנו נהיה אופוזיציה וקואליציה ביחד ולא נעכב

אופיר כץ:  אם החוק החשוב הזה – הוא כל-כך חשוב – ינוהל על ידי יו"ר ועדה מהקואליציה, נעכב

אופיר כץ:  צריך להחליט: אם החוק הזה חשוב – הוא חשוב ולא משנה מי ינהל

זאב אלקין: אני עונה לך, אופיר

פנינה תמנו: אם אתם משתמשים בכלי פוליטי נגד הוועדה הכול-כך חשובה

זאב אלקין: זה לא נגד פנינה

זאב אלקין:  אין נגד, אין לי ספק שאם זה היה להפך גם את היית - - -     

זאב אלקין: אני אומר לך: הייעוץ המשפטי - - -     

פנינה תמנו: זה ממש נגד

פנינה תמנו:  אם זו התמורה על ענייניות אז זו בעיה

זאב אלקין: הייעוץ המשפטי לא עובד אצלנו ולא אצלכם

זאב אלקין:  רק לפני כמה דקות הוא המליץ נגד פנינה – והיא קיבלה את הדין

זאב אלקין:  פה הוא ממליץ לוועדה למעמד האישה, ולכן הם רוצים לקדם את זה מקצועית ולא פוליטית

זאב אלקין:  זה המקום הנכון

אופיר כץ: מה זאת אומרת? רגע, הוועדות שלכם הן מקצועיות וועדות שברשות הקואליציה הן פוליטיות?     

זאב אלקין: לא

זאב אלקין:  אבל הייעוץ המשפטי נותן המלצה מקצועית איפה האכסניה הנכונה מבחינה משפטית

אופיר כץ: בסדר

זאב אלקין: לכן כרגע, על החוק הזה, הוא נתן המלצה לאכסניה של הוועדה לקידום מעמד האישה

שרון ניר: מרבית הגופים המומחים בתחומים

זאב אלקין: לכן הסיבה לקחת אותו משם יכולה להיות רק פוליטית

זאב אלקין:  למעשה אתם תיקחו הצעת חוק שיכולה להיות הסכמתית ותהפכו אותה לנושא - - -     

אופיר כץ: אולי זה מהרצון לקדם את זה כמה שיותר מהר?     

פנינה תמנו: מה? אתה מטיל דופי בכישורים שלי?     

אופיר כץ: לא, לא שאת - - -     

פנינה תמנו: אבל ככה זה נשמע, תחזור בך

אופיר כץ: לא, פנינה

פנינה תמנו: לא, תחזור בך

פנינה תמנו:  אני עובדת קשה מאוד, אני לא מוכנה שאף אחד יטיל דופי בכישורים שלי

פנינה תמנו:  יכול להיות שזה יתקדם מהר מאוד, אלא אם כן אתם תשימו רגליים

אופיר כץ: פנינה, אמרתי לפני דקה שאני בטוח שגם אם החוק הזה היה אצלך, היית עושה את זה בצורה הכי טובה

אופיר כץ:  מאחר והמציעים והיושב-ראש הם מאותה מפלגה, חשוב להם לעשות את זה כמה שיותר מהר

מירב בן ארי: איזו ועדה?     

פנינה תמנו: אני אעשה מהר גם מבחינתם, אין לי משוא פנים

אופיר כץ: לא הטלנו דופי במקצועיות שלך, את יודעת

פנינה תמנו: אבל אני אומרת לך: אין לי משוא פנים, אני רואה את העניין

שרון ניר: אדוני היושב-ראש, אולי שווה להגיד שגם גופי המקצוע, כל ארגוני הנשים מקצה לקצה, מקיר לקיר,  נמצאים בוועדה לקידום מעמד האישה

שרון ניר:  הם ייתנו עצות טובות למציעים ויקדמו את החקיקה, זה פשוט win-win

פנינה תמנו: זה אצלנו, עוזר לכם

מירב בן ארי: אפשר להגיד משהו ל-ה1?     

אופיר כץ: אנחנו צריכים להגיע גם לוועדה האחרת

זאב אלקין: זה לקחת נושא ולהפוך אותו לפוליטי

מירב בן ארי: אפשר להגיד משהו על ה - - - אני מחכה בסבלנות

אופיר כץ: כן, מירב

אופיר כץ:  עכשיו אנחנו בסעיף ה1

מירב בן ארי: עכשיו הבנתי שאתם רוצים לשלוח את החוק לבט"פ

משה טור פז: בט"ל

מירב בן ארי: מה איכפת לי

מירב בן ארי:  בתור אחת שניהלה את הוועדה במשך שנה, נשגב מבינתי מה הקשר בכלל

מירב בן ארי:  ברצינות, מה הקשר בין הוועדה לביטחון לאומי שאמונה על: משטרה, שב"ס, כבאות, אגף לרישוי כלי ירייה, הרשות להגנת עדים, לחוק הזה

מירב בן ארי:  אני רוצה שהייעוץ המשפטי ייתן לי תשובה

מירב בן ארי:  אני שמה רגע בצד את כל מה שקורה כאן, כי אני באמת רוצה להבין

מירב בן ארי:  שנה ניהלתי את הוועדה, מעולם לא עסקתי בחוק של הטרדה מינית

ארבל אסטרחן: אני אמרתי שזה לא מתאים לוועדה הזאת

מירב בן ארי: תודה, לא שמעתי אותך

אופיר כץ: היא אמרה

אופיר כץ:  בבקשה, קרויזר

מירב בן ארי: הינה אני אומרת לך, באמת בעניין מקצועי נטו: אף פעם לא עסקתי בנושאים כאלה בוועדה

אופיר כץ: טוב, תודה

אופיר כץ:  בבקשה, קרויזר

יצחק קרויזר: קודם כול, תודה רבה, אדוני היושב-ראש

יצחק קרויזר:  לא לחינם ביקשתי ממך לשמוע את כל הדעות, וגם את שלך פנינה, כיושבת-ראש הוועדה

יצחק קרויזר:  אני מעריך מאוד את מה שאתן אומרות

יצחק קרויזר:  באתי לפה עם החלטה, גם לאחר דיון אצלנו בסיעה, מכמה סיבות: החוק הזה מדבר על הטרדה על רקע לאומני

אחמד טיבי: אלמוג כהן השתתף?      

קריאה: מה יש לך מאלמוג כהן?     

אחמד טיבי: לא השתתף

אופיר כץ: ברוך הבא טיבי

אופיר כץ:  אני מעדכן, ראיתי שלא צייצת לאחרונה בענייני ספורט

אופיר כץ:  אני מעדכן אותך שבית"ר זכתה בגביע, ראיתי שפספסת את זה

אחמד טיבי: היום הציוץ שלי היה על ספורט: מקום ראשון בגזענות בארץ, בית"ר ירושלים

אופיר כץ: לא נכון

אופיר כץ:  להפך, דווקא העונה הם הכי ספורטיביים

פנינה תמנו: כדורגל אחר כך, תודה

פנינה תמנו:  יש לנו לנהל ועדות

קריאה: עוד לא שמענו אותו מדבר על ברכות לנבחרת הצעירה

אחמד טיבי: אתה - - - את האמת, אתה - - - את האמת

אופיר כץ: של ההתאחדות

פנינה תמנו: אדוני היושב-ראש, יש לי דיון בעוד שתי דקות, אני מבקשת להתכנס

אחמד טיבי: אין ערבים אין שערים

יצחק קרויזר: אבל ניצחו

אופיר כץ: בבקשה, קרויזר

יצחק קרויזר: הצעת החוק הזו מדברת על פגיעה על רקע לאומני, ולכן יש חשיבות שהיא תהיה בוועדה לביטחון לאומי

מירב בן ארי: אבל זה לא לאומני

אופיר כץ: מירב, מישהו הפריע לך?     

יצחק קרויזר: יש חשיבות - - - נוספת, הצעת חוק דומה של חברת הכנסת יוליה כבר הגיעה לוועדה לביטחון לאומי, הולכים למזג את הצעות החוק האלה בכל מקרה

יצחק קרויזר:  לכן יש חשיבות שגם החוק הזה יעבור לוועדה לביטחון לאומי

יצחק קרויזר:  אבל מאחר ובאמת שמעתי – ובאתי לפה להקשיב כמו שאמרתי –  אדוני היושב-ראש, אם זה בסדר מבחינתך נעשה עוד פעם התייעצות לאחר הדברים ששמעתי פה וההערות, גם של הייעוץ המשפטי

יצחק קרויזר:  נעשה אצלנו עוד פעם התייעצות סיעתית על הנושא הזה ו- - - לסוף הדיון

אופיר כץ: אין בעיה, אני בעד

מירב בן ארי: אני באמת אמרתי את זה ממקום מקצועי נטו

פנינה תמנו: תודה, מעריכה מאוד

פנינה תמנו:  קודם כול, כל הכבוד על הקשב שנתת לדברים שלי ושל כל החברים כאן

פנינה תמנו:  אני חושבת שאפשר להיות ענייניים ולמצוא פתרונות של דרך המלך, גם אם אנחנו אופוזיציה וקואליציה, תודה רבה

אופיר כץ: תודה

אופיר כץ:  אנחנו לא מצביעים

זאב אלקין: זה כרגע יורד

יצחק קרויזר: בסוף הדיון, אנחנו נעבור לחוקים הבאים

אופיר כץ: אתה רוצה עד סוף הדיון? זה משהו כמו עשר דקות

יצחק קרויזר: כן

אופיר כץ: אוקיי

אופיר כץ: נעבור לסעיף 2

אופיר כץ:  לא, זאב, זה לא יורד מסדר היום, נחזור לזה

אופיר כץ:  סעיף 2: הצעת חוק המאבק בטרור (תיקון – קנסות בגין הנפת דגל של ארגון טרור) (הוראת שעה), התשפ"ג–2023 (פ/2963/25

אופיר כץ:  לאן זה הולך? חוקה

אופיר כץ:  בבקשה, ארבל

ארבל אסטרחן: חוק המאבק בטרור נחקק בוועדת החוקה, אחרי דיונים ארוכים מאוד, זה חוק גדול

ארבל אסטרחן:  אבל אחר-כך קמה הוועדה לביטחון לאומי, היה גם תיקון בוועדה הזו וזה חוק שהוא קצת על התפר

ארבל אסטרחן:  אבל מאחר ופה מדובר בהיבטים הפליליים יותר ולא ה - - - נראה שזה מתאים יותר לוועדת החוקה

אופיר כץ: אוקיי

אחמד טיבי: תודה עליזה, תודה רבה

אופיר כץ: תודה

אופיר כץ:  עוד מישהו רוצה להתייחס? לא

אופיר כץ:  אם כך אנחנו נעבור להצבעה להעביר את הצעת החוק לוועדת החוקה

אופיר כץ:  מי בעד?     

אופיר כץ: בעד – 10 

אופיר כץ: אושרה

אופיר כץ: עשרה

אופיר כץ:  מי נגד?     

אחמד טיבי: בעד עשרה

אחמד טיבי:  שנינו, נגד יעני

אופיר כץ: נגד, שניים נגד

אופיר כץ:  מי נמנע? אם כך - -      

אחמד טיבי: לפי התקנון אסור שחבר כנסת ששורף מסגדים יעביר חוק לוועדת חוקה

אחמד טיבי:  זה לא תופס, לוגית

אופיר כץ: - - הצעת החוק תועבר לוועדת החוקה

אופיר כץ: סעיף ו: קביעת ועדות לדיון בהצעות לסדר היום הבאות:     1

אופיר כץ:  "דרישה להוציא את ועדת המעקב העליונה מחוץ לחוק ולזמן לחקירה את ראשי הוועדה בגין תמיכה בטרור", של חברי הכנסת לימור סון הר מלך ועמית הלוי

עמית הלוי: כן

אופיר כץ: עמית, רוצה?     

עמית הלוי: כן

אופיר כץ: בבקשה

עמית הלוי: אני רק רוצה להזכיר לחברים פה את המשמעות של החוק

זאב אלקין: זה לא חוק, זו הצעה לסדר-יום

עמית הלוי: כן, לדיון בהצעה לסדר, סליחה

קריאה: הוא מתכוון להפוך אותה לחוק

זאב אלקין: עוד לא קידמו פה הצעת חוק לזמן מישהו לחקירה, זה אולי יבוא מתישהו

אחמד טיבי: אי-אפשר לדעת

עמית הלוי: דווקא עכשיו היה דיון בוועדת החוקה והתברר שהייעוץ המשפטי החליט מתי הוא כן מזמן לחקירה, מתי הוא לא מזמן לחקירה

עמית הלוי:  אגב, בניגוד לחוק

עמית הלוי:  יש גם מקרים כאלה, חבר הכנסת אלקין

עמית הלוי:  קודם כול, הדרישה היא להוציא אותם מחוץ לחוק, על פי החוק שמאפשר את זה, חוק העונשין, של התאגדות אסורה

עמית הלוי:  לא כארגון טרור אלא כהתאגדות אסורה על פי חוק

עמית הלוי:  אני חושב שהממצאים על ועדת המעקב העליונה הם חמורים מאוד ואני מקווה שהדיון הזה יהיה חוצה מפלגות, ולפי דעתי גם חברי כנסת של המפלגות הערביות שנמצאים כאן, צריכים לתמוך בזה

עמית הלוי:  אם אנחנו בכנסת - - -     

אחמד טיבי: אגב, יש לך חוש הומור

אחמד טיבי:  לא תמיד, רק בימי שני

עמית הלוי: חבר הכנסת טיבי, אם אנחנו מציעים לנוער בטייבה את הדברים שמוחמד ברכה אומר – אני מזכיר פה לחברים, מוחמד ברכה אמר אחרי שומר חומות: אנחנו ועדת המעקב, כוועדה עליונה, ארגנו את התשתית של שומר חומות בכל עיר ובכל כפר

עמית הלוי:  הקמנו ועדות בכל כפר ובכל עיר – אני מצטט את ברכה – ועדת המעקב ופעילותה המאוחדת בימים הקשים ההם, הוכיחה את יכולתה להוביל את התגובה העממית הלאומית הלגיטימית לעמנו

עמית הלוי:  ועדת המעקב התכנסה באופן קבוע באותם הימים, עודדה את הוועדות העממיות בכפרים ובערים שלנו, הם ביצעו פעולות נרחבות בכל כפר ובכל עיר

עמית הלוי:  ואותה ועדה, חבר הכנסת טיבי - - -     

אחמד טיבי: הכוונה מחאה, עממית, מחאה לגיטמית

אחמד טיבי:  אתה מצטט, הוא אמר לגיטימית

עמית הלוי: מבחינתו היא לגיטימית

אחמד טיבי: מחאה היא לגיטימית, אפילו לפי החוק היא לגיטימית

עמית הלוי: את הדברים הלגיטימיים שנעשו אז, חבר הכנסת טיבי, הם לא יכולים להזכיר לך, אבל היית יכול לשאול את יגאל יהושע, את אבי הר-אבן שנשרף חי במלון בעכו, את דסטאו ביסט שנדרס למוות ברמלה

עמית הלוי:  כל הדברים האלה היו תוצאות של פעולות בכל כפר - - -     

אחמד טיבי: את זה ועדת המעקב עשתה?     

עמית הלוי: ועדת המעקב ליוותה אחר-כך משפטית את כל האנשים שעשו את זה, עודדה אותם כספית ומשפטית

אחמד טיבי: אתם תמכתם ברצח של חסונה בלוד ומי שנעצר, שר המשטרה שיחרר אותו בהוראה, בהוראה

אופיר כץ: שר המשטרה לא יכול לשחרר

משה סעדה: אתה מעוות את המציאות, מר טיבי

אחמד טיבי: שר המשטרה הודיע

אופיר כץ: חברים, בואו נשאיר את הדיון הזה לוועדה, פה אנחנו רק קובעים וועדה

אופיר כץ:  עמית, לאיזה ועדה אתם מעדיפים?     

עמית הלוי: לכן אני חושב שזה צריך להיות בוועדה לביטחון לאומי

אופיר כץ: ביטחון לאומי

אופיר כץ:  מישהו רוצה להתייחס? אם כך, מי בעד להעביר את ההצעה לסדר לוועדה לביטחון לאומי?     

אופיר כץ: בעד – 8 

אופיר כץ: אושרה

אופיר כץ: שמונה

אופיר כץ:  מי נגד? שניים

אחמד טיבי: נגד

אופיר כץ: מי נמנע? אם כך ההצעה לסדר תעבור לוועדה לביטחון לאומי

אופיר כץ: הצעה נוספת לסדר: "דוח מבקר המדינה על כישלון תוכנית משרד החינוך בסגירת הפערים בין תלמידים", של חברי הכנסת אימאן ח'טיב יאסין, יונתן מישרקי, יצחק קרויזר ומשה טור פז

אופיר כץ:  מי מהמציעים רוצה לנמק?     

משה טור פז: אני יכול לנמק?     

אופיר כץ: כן, בבקשה

משה טור פז: הדוח מדבר על כישלון ארוך שנים בסגירת פערים

משה טור פז:  הפערים בין תלמידי ישראל, כשאתה מנתח אותם לפי אשכול סוציו-אקונומי, או נשארים או גדלים

משה טור פז:  וזה למרות השקעה ולמרות יותר מהכפלה של תקציב החינוך

משה טור פז:  אנחנו, כמובן, שחושבים שהדיון הזה, היות והוא עוסק במשרד החינוך, צריך להגיע לוועדת החינוך ושם - - -     

זאב אלקין: אבל דוחות מבקר תמיד בוועדת ביקורת המדינה, זה מקובל בכנסת

משה טור פז: לא בהכרח

משה טור פז:  לא נכון, יש דוחות מבקר לפי נושא שמגיעים לוועדה הנושאית

משה טור פז:  אני חושב שבגלל שמדובר בנושא תשתיתי שמשרד החינוך עוסק בו, נכון יותר שהוא יגיע לוועדת החינוך

משה טור פז:  גם שאר חבריי המציעים סבורים ככה

משה טור פז:  אימאן ח'טיב יאסין שאיתי בוועדת החינוך בוודאי סבורה כך, וכנ"ל לגבי האחרים

אופיר כץ: הם גם אמרו שהם בעד?     

עמית הלוי: כן, כן

אופיר כץ: קרויזר? כן? חינוך? טוב

אופיר כץ:  נצביע לוועדת החינוך

אופיר כץ:  מי בעד העברת ההצעה לסדר למשרד החינוך?     

אופיר כץ: אושרה

אופיר כץ: פה אחד

אופיר כץ:  אם כך, ההצעה תועבר לוועדת החינוך

אופיר כץ: הצעת חוק הכנסת (תיקון מס' 51) (תשלומים עבור עובדי הסיעות), התשפ"ב–2022 (כ/921) – החלת דין רציפות

אופיר כץ:  ארבל, בבקשה

ארבל אסטרחן: זה לא דבר רגיל שוועדת הכנסת מחילה דין רציפות, אני חושבת שזו פעם ראשונה

ארבל אסטרחן:  מדובר בהצעת חוק שעברה ממש בשלהי הכנסת הקודמת

מירב בן ארי: נכון

ארבל אסטרחן: היא עברה בקריאה ראשונה ממש בשבוע של חוק ההתפזרות

ארבל אסטרחן:  זו הייתה הצעת חוק מטעם ועדת הכנסת, ולכן יש כעת רצון להחיל עליה דין רציפות ולהמשיך את הדיון

ארבל אסטרחן:  ההצעה עוסקת בעניין התשלומים לעובדי הסיעות בכנסת

ארבל אסטרחן:  היום כל נושא התשלומים לעובדי הסיעות, השכר והתנאים שלהם, מוסדר בחוק מימון מפלגות

ארבל אסטרחן:  זו הוראה שנקבעה כבר לפני 20 שנה

ארבל אסטרחן:  המטרה של ההצעה הזאת היא להוציא את כל הנושא של עובדי הסיעות מחוק מימון המפלגות – לא לראות את זה כחלק ממימון המפלגות שמשולם לסיעות –  ולהעביר את הנושא הזה לחוק הכנסת

ארבל אסטרחן:      המשמעות של המעבר הזה מתבטאת בכמה דברים

ארבל אסטרחן:  קודם כל, יש ועדות ציבוריות שהכנסת ממנה על מנת שייקבעו או ימליצו בעניין תשלומים שמשולמים לחברי הכנסת ולסיעות, על מנת שחברי הכנסת לא יחליטו לגבי עצמם

ארבל אסטרחן:  בחוק מימון מפלגות יש ועדה מסוימת, בהרכב מסוים

ארבל אסטרחן:  בחוק הכנסת – יש ועדה אחרת, שהיא הוועדה שממליצה על שכר ותשלומים לחברי הכנסת וליועצים הפרלמנטריים

ארבל אסטרחן:  לפי ההצעה, אותה ועדה תעסוק גם בתנאים של עובדי הסיעות

ארבל אסטרחן:       יש לזה השלכות נוספות

ארבל אסטרחן:  למשל, היום סיעות שלא מגישות דוח או מקבלות דוח שלילי, אפשר במקרים מסוימים לשלול מהן תשלומי מימון

ארבל אסטרחן:  ברגע שהכספים האלה נמצאים בחוק מימון מפלגות, לכאורה אלה גם סכומים שניתן לשלול אותם

ארבל אסטרחן:  היבט נוסף הוא שברגע שזה נמצא בחוק מימון מפלגות, לכאורה, אם יש סיעה שאינה מייצגת מפלגה בכנסת – למשל שקמה בעקבות התפלגות – אז היא לא נחשבת סיעה לפי חוק מימון מפלגות ולא מגיעים לה כספים

ארבל אסטרחן:  בשונה מחוק הכנסת, שמסתכל על סיעות במובן הפרלמנטרי של העניין

ארבל אסטרחן:      מהסיבות האלה, ואחרות, ההצעה היא להעביר את הנושא לחוק הכנסת

ארבל אסטרחן:  בכנסת הקודמת כשזה הוכן לקריאה ראשונה, דובר על כך שאחרי שבקריאה ראשונה יחוקק רק הנושא של ההעברה, בהכנה לקריאה שנייה ושלישית יחשבו על סידורים נוספים שרוצים לעשות, מבחינת תוכן התנאים

ארבל אסטרחן:  זה דברים שלא הספיקו לדון בהם בכנסת הקודמת, אמרו שזה ייעשה אחרי הקריאה הראשונה

ארבל אסטרחן:  לכן יהיה מקום לדון בזה ככל שהכנסת תחיל על זה דין רציפות

ארבל אסטרחן:       זאת הצעת החוק

ארבל אסטרחן:  כאמור, הבקשה היא מטעם ועדה, לא היה חבר כנסת מסוים שעמד מאחוריה

ארבל אסטרחן:  למרות שבכנסת הקודמת חבר הכנסת פינדרוס דחף מאוד לקדם את העניין הזה

ארבל אסטרחן:  כעת ההצעה היא שוועדת הכנסת תאשר החלת דין רציפות וכמקובל זה יוצג במליאה

ארבל אסטרחן:  אחרי שבועיים המליאה תצביע על זה ואם המליאה תאשר את זה, זה יחזור לכאן להכנה לקריאה שנייה ושלישית

אחמד טיבי: איזה סעיף זה בסדר היום?     

מירב בן ארי: סעיף ז'

ארבל אסטרחן: בכנסת הקודמת זה גם עבר בהסכמה רחבה

מירב בן ארי: זה חוק שהעברנו ביחד, קואליציה ואופוזיציה

אחמד טיבי: בטח, זה חוק חשוב

מירב בן ארי: עשינו את זה בשבוע האחרון

אחמד טיבי: נכון

מירב בן ארי: צריך להחיל על זה דין רציפות

אחמד טיבי: זה עבר בתמיכה כללית, קונצנזוס

מירב בן ארי: מעלים את זה להצבעה על דין רציפות?     

אופיר כץ: כן

אופיר כץ:  אם כך, מי בעד?     

אופיר כץ: אושרה

מירב בן ארי: אנחנו בעד, זה חוק שלנו

אחמד טיבי: בעד, בעד

אופיר כץ: אושר פה אחד

אופיר כץ: נחכה עם סעיף ח'

אופיר כץ:  אנחנו חוזרים לסעיף של - - -     

מירב בן ארי: אפשר לשאול, ח', למה צריך ועדה משותפת?     

אופיר כץ: לא ועדה משותפת, אני מנסה משהו אחר

מירב בן ארי: כן, עשינו כבר החמרת ענישה - - -     

אופיר כץ: אבל אני רוצה בהסכמה

אופיר כץ:  אני לא כמוכם, אני רוצה דברים בהסכמה

מירב בן ארי: למה אתה אומר? מי העביר לך את החמרת הענישה על חסרי ישע בכנסת הקודמת?     

אופיר כץ: כן, קרויזר, בבקשה

אופיר כץ:  אנחנו חוזרים לה1

מירב בן ארי: עשינו את החוק הזה ביחד בוועדת החוקה, כשהוא היה באופוזיציה ואני הייתי בקואליציה

מירב בן ארי:  והעברנו את זה בשנייה ושלישית, את החמרת הענישה על חסרי ישע

זאב אלקין: אופיר, עוד לא למדת שיש כפתורים שאסור ללחוץ עליהם?     

אופיר כץ: אני בכוונה לוחץ עליהם

אופיר כץ:  כן, בבקשה, קרויזר

יצחק קרויזר: הגענו להסכמות שתקום ועדה משותפת

אופיר כץ: לא, אי-אפשר ועדה משותפת

יצחק קרויזר: למה?     

אופיר כץ: כי יש לנו אינפלציה של ועדות משותפות, לא טוב

יצחק קרויזר: אין ברירה

מירב בן ארי: תגיד, ועדה מיוחדת, צריך דיון אישי?     

אופיר כץ: זה לא קשור, יש לנו יותר מדי ועדות משותפות

זאב אלקין: אבל אם יש פה הסכמה?     

מירב בן ארי: אם יש הסכמה?     

אופיר כץ: לא, גם בהסכמות

אופיר כץ:  אין, זה בעייתי מאוד

זאב אלקין: למה?     

מירב בן ארי: למה?     

אופיר כץ: כי זה בעייתי מאוד

ארבל אסטרחן: זה בעייתי מבחינת עבודת הוועדות

ארבל אסטרחן:  מבחינת עבודת הייעוץ יש עוד ועדות, שבמקביל לזה שהוועדות הקבועות יושבות גם הוועדות - - -     

אופיר כץ: יש יותר מדי

זאב אלקין: לא, אבל פה הרעיון הוא שזה יהיה בראשות פנינה, זו ההסכמה

זאב אלקין:  לכן הצוות של מעמד האישה ילווה את הוועדה המשותפת, זה לא משנה

מירב בן ארי: אם על החוק - - -     

אופיר כץ: זה משנה

אופיר כץ:  לא, לא, אני לא יכול להקים עוד ועדה משותפת

אופיר כץ:  אי-אפשר

אופיר כץ:  גם חוק שלי, שחשבנו בהתחלה על ועדה משותפת, אמרו לי שזה בעייתי ואני יורד מזה

אופיר כץ:  הינה זה מופיע פה, במקרה

מירב בן ארי: על החמרת ענישה

ארבל אסטרחן: בעקבות הדברים שאמר חבר הכנסת קרויזר, ביקשתי לבדוק ואמרו לי שאכן יש בוועדה לביטחון לאומי הצעת חוק על רקע לאומני - -     

מירב בן ארי: של יוליה

ארבל אסטרחן: - - הרחבת הענישה על עבירות מין כדין ענישה בגין מעשה טרור

מירב בן ארי: מדהים

מירב בן ארי:  איך? זה עבר פה? מוועדת הכנסת?     

ארבל אסטרחן: זה בביטחון לאומי

מירב בן ארי: עבר במליאה או בוועדת הכנסת?     

זאב אלקין: במליאה, פשוט אף אחד לא אמר משהו

אופיר כץ: אני לא זוכר את זה

מירב בן ארי: אין מצב שזה היה עובר ועדת כנסת

זאב אלקין: לא, לא, זה לא היה פה

אופיר כץ: לא, גם אני לא זוכר את זה

מירב בן ארי: כי הוועדה לביטחון לאומי לא אחראית על החקיקה הזאת

מירב בן ארי:  אני גם אמרתי שזאת טעות

מירב בן ארי:  קרויזר, אין ועדה משותפת, אני מציעה לכם לחכות, אני באמת מציעה לכם

מירב בן ארי:  אני גם הסברתי לו למה, בחוץ

מירב בן ארי:  אבל הקמנו ועדה משותפת לוועדת החוקה, חוק ומשפט והוועדה לקידום מעמד האישה, על התיישנות עבירות מין

מירב בן ארי:  אי-אפשר פשוט לשים עוד חוק בוועדה הזאת?     

אופיר כץ: איזו ועדה?     

מירב בן ארי: עשינו ועדה של שמחה רוטמן

אופיר כץ: אבל אם הוקמה ועדה לצורך חוק מסוים - - -     

מירב בן ארי: אי-אפשר להוסיף לה? רק שאלתי שאלה

אופיר כץ: לא, אם החוק כבר עבר אז הוועדה לא קיימת

מירב בן ארי: הוא לא עבר, הוא היה בדיון ראשוני בלבד, אפילו לא עשינו הכנה לראשונה

מירב בן ארי:  אמרתי, יש כבר ועדה מיוחדת שקמה להתיישנות על עבירות מין

אופיר כץ: ארבל?     

מירב בן ארי: ארבל, אני רק שאלתי

מירב בן ארי:  יש לפנינה - - -     

ארבל אסטרחן: ההצעה ההיא עברה ישר מהמליאה לביטחון לאומי

מירב בן ארי: זהו, ברור, בטח לא שמנו לב

מירב בן ארי:  אבל יש לנו ועדה מיוחדת של פנינה ושמחה, על התיישנות על עבירות מין

מירב בן ארי:  אפשר להוסיף לה עוד חוק?     

אופיר כץ: איך זה עבר עם ההמלצה למעמד האישה?     

מירב בן ארי: זה עבר בטעות כי זה עבר מליאה, לא שמנו לב

ארבל אסטרחן: ההמלצה הייתה ביטחון לאומי

אופיר כץ: למה?     

ארבל אסטרחן: כי זה לא היה - - - האכסניה לא הייתה החוק הזה

אופיר כץ: חוק אחר?     

ארבל אסטרחן: כן, זה  חוק - - -     

אופיר כץ: הוא לא על אותו עיקרון?     

ארבל אסטרחן: זה אותו נושא אבל זה לא היה, זה נקרא: חוק תקיפה מינית על רקע לאומני

ארבל אסטרחן:  זה - - - חוק חדש

אופיר כץ: אבל זה אותו עיקרון פה

ארבל אסטרחן: זה אותו עיקרון

אופיר כץ: איך זה עבר לביטחון לאומי וההמלצה עכשיו היא למעמד האישה?     

מירב בן ארי: מישהו שם נמנם במליאה

אופיר כץ: למעמד האישה או ל - - -     

ארבל אסטרחן: לא, ברגע שרואים חוק למניעת הטרדה מינית, ההמלצה המשפטית זה קידום מעמד האישה

מירב בן ארי: אבל זה הלך לבט"ל

ארבל אסטרחן: נכון, כי זה לא היה בחוק הזה

ארבל אסטרחן:  זה לא היה בחוק נגד הטרדה מינית, זה היה חוק חדש

מירב בן ארי: כי היא המציאה חוק

ארבל אסטרחן: בדיוק, היא עשתה את זה כחוק חדש שנקרא: הצעת חוק תקיפה מינית על רקע לאומני (הרחבת הענישה על עבירות מין כדין ענישה בגין מעשה טרור), התשפ"ג-2022 

מירב בן ארי: אופיר, ניסיתי למצוא פתרון

אופיר כץ: כי אומרים לי שזה בא מחוק המאבק בטרור, זו אולי הסיבה שזה עבר לביטחון לאומי וגם החוק השני צריך לעבור לביטחון לאומי

מירב בן ארי: לא, אבל היא לא כתבה: חוק מאבק בטרור (תיקון)

אופיר כץ: של יוליה

ארבל אסטרחן: אם היא עשתה חוק תקיפה מינית על רקע לאומני חדש, היא לא נכנסה לשום חוק קיים

מירב בן ארי: היא המציאה חוק

אופיר כץ: וזה שאנחנו דנים בו עכשיו?     

ארבל אסטרחן: עכשיו זה תיקון לחוק למניעת הטרדה מינית

מירב בן ארי: יש לי הצעת ייעול

מירב בן ארי:  רציתי לשאול שאלה שהיא הצעת ייעול

מירב בן ארי:  ארבל, יש לפנינה ועדה משותפת עם שמחה שהוקמה במיוחד להתיישנות על עבירות מין

מירב בן ארי:  התקיים שם דיון, במהותי – שום דבר

מירב בן ארי:  האם אפשר לקחת את החוק הזה ולהוסיף את זה

זאב אלקין: זה לא פותר להם את הבעיה

זאב אלקין:  הם רוצים את בט"ל, לכן זה - - -     

מירב בן ארי: אבל אין לו בעיה אם זה יהיה נציג של הקואליציה

זאב אלקין: לא מפריעה להם הקואליציה

ארבל אסטרחן: נושא של החמרת ענישה - - -     

מירב בן ארי: אני יודעת, עשינו החמרת ענישה ביחד

מירב בן ארי:  אני רק שואלת אם אפשר להוסיף על זה עוד חוק, ואז יש לך ועדה משותפת שלא קיימה, היא עשתה - - -     

ארבל אסטרחן: אבל זה לא עוזר לך עם ביטחון לאומי

מירב בן ארי: אבל יש לו נציג של הקואליציה, שמחה רוטמן

אחמד טיבי: אבל קרויזר לא רוצה אצל שמחה רוטמן, הוא רוצה אצל פוגל

אחמד טיבי:  יש שיקולים קואליציוניים, נכון?     

אופיר כץ: טוב, אנחנו נצביע לביטחון לאומי

אופיר כץ:  אני מציע שנגיש רוויזיה על זה

אופיר כץ:  קרויזר, אם אתה רוצה עוד - - -  מזכירות, אני לא יודע, תחשבו על עוד פתרונות

מירב בן ארי: תגיש רוויזיה

אופיר כץ: ארבל, אם יש לך איזשהו רעיון לפשר פה, כי בסך הכול יש רצון, רק צריך למצוא את הדרך

מירב בן ארי: יש רצון, אפשר לפתור את זה

מירב בן ארי:  תגיש רוויזיה, נדבר על זה

אופיר כץ: טוב, אנחנו נצביע ונגיש רוויזיה

אופיר כץ:  אם כך, מי בעד להעביר את הצעת החוק לוועדה לביטחון לאומי

אופיר כץ: בעד – 8 

אופיר כץ: אושרה

אופיר כץ: שמונה בעד

אופיר כץ:  מי נגד? ארבעה

אופיר כץ:  מי נמנע? אם כך ההצעה תועבר ל - - -     

זאב אלקין: רוויזיה

אופיר כץ: לביטחון לאומי

זאב אלקין: רוויזיה

אופיר כץ: רוויזיה, גם אני מגיש

מירב בן ארי: הגיש רוויזיה, גם אני הגשתי

אופיר כץ: הסעיף האחרון - - -     

מירב בן ארי: על החמרת ענישה?     

אופיר כץ: כן, נעשה אותו מחר

מירב בן ארי: רגע, שאלה

מירב בן ארי:  למה זה לא בחוקה? החמרת הענישה?     

ארבל אסטרחן: ברגע שהקימו את הוועדה לביטחון לאומי יש דברים שהם - - -     

מירב בן ארי: לא, אבל למה החמרת ענישה? מה פתאום, החמרת ענישה זו ועדת חוקה, מה קורה לכם?     

ארבל אסטרחן: נכון, בדרך כלל החמרת ענישה זה ועדת חוקה

מירב בן ארי: ברור, עשינו את זה שנינו עם ה - - -     

זאב אלקין: אתה נועל או שאתה מקיים על זה דיון, אופיר?     

אופיר כץ: אני לא יודע

אופיר כץ:  זה תלוי

אופיר כץ:  אני לא נועל, נודיע בהמשך

אופיר כץ:  יש לנו שני דברים פתוחים, גם הרוויזיה על החוק הזה וגם צוותי החירום

אופיר כץ:  אם תהיה לנו התקדמות באחד מהסעיפים נתכנס שוב, אם לא - - -     

אחמד טיבי: מה לגבי הסעיף האחרון? סליחה?     

מירב בן ארי: לא מצביעים

אופיר כץ: אמרתי שאני מחכה גם להסכמות עם ראשי הוועדות

אופיר כץ:  אם נגיע, נכנס שוב את הוועדה

אחמד טיבי: יש חילוקי דעות? בנושא הזה? כי זו הצעת חוק שלי ושל חוג'יראת

אופיר כץ: איזה? תקיפת - - -     

אחמד טיבי: כן, צוות רפואי

אופיר כץ: כן, גם שלי

אופיר כץ:  בינתיים אנחנו לא נועלים